EkBass/fiwiki-20250220-pages-articles huggingface dataset:
Lew Hoad

Lewis Alan "Lew" Hoad (23. marraskuuta 1934 – 3. heinäkuuta 1994) oli australialainen tennispelaaja. Hän kuului lajissaan aikansa maineikkaimpiin nimiin ja sai vuonna 1980 uramenestyksistään paikan Hall of Famesta. Hoad asui myöhempinä vuosinaan puolisonsa Jennyn kanssa pitkään Espanjan Fuengirolassa. Hän kuoli siellä 59-vuotiaana sydänkohtaukseen kesken leukemian hoitojen. Hoadin saavutusten joukkoon lukeutuvat kaksinpelin voitot kolmessa neljästä Grand Slam -turnauksesta vuonna 1956, jolloin hän päihitti Australian avointen ja Wimbledonin loppuottelussa maanmiehensä Ken Rosewallin sekä Ranskan avointen loppuottelussa Ruotsin Sven Davidsonin. Yhdysvaltain avoimissakin hän ylsi loppuotteluun, jossa Ken Rosewall oli häntä parempi. Seuraavana vuonna Hoad uusi Wimbledon-voittonsa. Nelinpelissä Hoad on saavuttanut useita Grand Slam -turnausten voittoja. Australian avoimissa hän voitti nelinpelin jo 18-vuotiaana vuonna 1953 häntä kolme viikkoa vanhemman Ken Rosewallin parina. Davis Cupia hän oli voittamassa vuosina 1953, 1955 ja 1956. ==Kaksinpelivoitot Grand Slam -turnauksissa== Vuosi Turnaus Vastustaja loppuottelussa Tulos 1956 Australia Ken Rosewall 6–4, 3–6, 6–4, 7–5 1956 Ranska Sven Davidson 6–4, 8–6, 6–3 1956 Wimbledon Ken Rosewall 6–2, 4–6, 7–5, 6–4 1957 Wimbledon Ashley Cooper 6–2, 6–1, 6–2 Luokka:Australialaiset tennispelaajat Luokka:Vuonna 1934 syntyneet Luokka:Vuonna 1994 kuolleet
U-Bayou

U-Bayou oli suomalainen zydeco- ja cajun-henkinen yhtye, joka toimi aktiivisesti 1990-luvun alkupuolella. Mukana olivat muun muassa Mikko SaarelaMaaseutumusikantin levyhylly, Tuomo Heikkola, Päivi Takala, Make Salama, Ari Taponen, Juha Sivonen, Honey Aaltonen ja Woude Voutilainen. Yhtyeeltä ilmestyi kaksi albumia, Tuu steppaamaan! (1991) ja Juupajuu tuu (1993). Voutilaisen ohella myös Heikkolalla oli päälaulusolistin tehtäviä. Yhtyeen ohjelmistossa oli sekä perinteisten laulujen suomennoksia että Voutilaisen, Heikkolan ja Saarelan sävellyksiä.U-Bayou fono.fissä ==Lähteet== Luokka:Suomalaiset yhtyeet
Ellsworth Vines

Henry Ellsworth Vines, Jr. (28. syyskuuta 1911 – 17. maaliskuuta 1994) oli yhdysvaltalainen urheilija. Hän tuli alun alkaen tunnetuksi tennismestarina, mutta lopetti kyseisen uransa jo 28-vuotiaana siirtyäkseen golfiin. Hän kilpaili molemmissa lajeissaan ammattilaistasolla. Vines on kuulunut Rhode Islandin International Tennis Hall of Fameen vuodesta 1962. Vines voitti miesten kaksinpelin Yhdysvaltain avoimissa 1931 ja 1932 sekä Wimbledonissa 1932. Vuonna 1933 hän voitti Yhdysvaltain joukkueen jäsenenä Davis Cupin. Golfaajana Vines voitti Massachusetts Openin 1946 ja Utah Openin 1955. Hän oli 82 vuoden ikäinen kuollessaan 17. maaliskuuta 1994. Luokka:Yhdysvaltalaiset tennispelaajat Luokka:Yhdysvaltalaiset golfaajat Luokka:Vuonna 1911 syntyneet Luokka:Vuonna 1994 kuolleet
Penkojat

Penkojat eli maatimalit (Orthonychidae) on varpuslintuihin kuuluva heimo. Lajeja esiintyy luonnonvaraisina ainoastaan Australiassa ja Uudessa-Guineassa. Maatimalit käyttävät syödessään jäykkää pyrstöään tukenaan. Ravinto koostuu pääasiassa hyönteisistä ja toukista. Maatimalit elävät puoliksi maassa, ja niiden lentotaito on heikohko. Pesä on maassa tai lähellä maata. Penkojien heimoon kuuluu ainoastaan yksi suku: penkojat (Orthonyx), johon kuuluu kolme lajia. Nimitystä maatimalit käytettiin aiemmin viiriäispenkojien ryhmästä (Cinclosomatidae, syn. Cinclosomatini tai Cinclosomatinae), johon penkojien suku joskus luokitellaan. == Lajit == * Harlekiinipenkoja Orthonyx temminckii * Mustapenkoja Orthonyx spaldingii * Papuanharlekiinipenkoja Orthonyx novaeguineae == Lähteet == *
Jaakko Holkeri

Jaakko Kalevi Holkeri (s. 11. joulukuuta 1946 Toijala) on suomalainen juristi ja toimitusjohtaja, joka toimi Suomen Hiihtoliiton puheenjohtajana vuosina 2004–2009. Hänet valittiin toiselle puheenjohtajakaudelle 8. marraskuuta 2008. Kausi olisi päättynyt vuonna 2012, mutta 10. lokakuuta 2009 pidetyssä liittovaltuuston ylimääräisessä kokouksessa liiton johtokunta sai epäluottamuslauseen ja puheenjohtajaksi valittiin Matti Sundberg. Holkeri toimi Tampereen SM-hiihtojen 2006 suojelijana. Holkeri kuului myös Kansainvälisen hiihtoliiton FIS:n hallitukseen kaudella 2006–2008. Koulutukseltaan hän on lakimies, arvoltaan varatuomari. Valtioneuvos Harri Holkeri oli Jaakko Holkerin veli. Holkeri oli 2017–2021 vapaamuurareiden Suomen suurloosin suurmestari. ==Lähteet== ==Aiheesta muualla== * Suomen Hiihtoliitto. Luokka:Suomalaiset hiihtourheiluvaikuttajat Luokka:Suomalaiset juristit Luokka:Suomalaiset vapaamuurarit Luokka:Vuonna 1946 syntyneet Luokka:Elävät henkilöt
Jean Borotra

Jean Robert Borotra (13. elokuuta 1898 – 17. kesäkuuta 1994) oli ranskalainen tennispelaaja. Hän muodosti Jacques Brugnonin, Henri Cochet'n ja René Lacosten kanssa niin kutsutun "Neljän muskettisoturin" ryhmän, joka oli lajissaan maailman huipulla 1920–1930-lukujen vaihteessa. Borotra, Brugnon, Cochet ja Lacoste pääsivät International Tennis Hall of Fameen yhtäaikaisesti vuonna 1976. Borotra valmistui École polytechniquesta vuonna 1920 ja kilpaili kesäolympialaisissa 1924 Pariisissa, jossa hän ylsi pronssisijalle miesten nelinpelissä. Hän voitti miesten kaksinpelin ja nelinpelin mestaruuksia kolmessa Grand Slam -turnauksessa: Australian avoimissa, Ranskan avoimissa ja Wimbledonissa. Sekanelinpelimestaruuksia hän voitti edellisten lisäksi vielä Yhdysvaltain avoimissakin. Borotra kuului Ranskan Davis Cup -joukkueeseen ensimmäistä kertaa vuonna 1921 ja hän oli voittamassa cupia kuutena peräkkäisenä vuonna 1927–1932. Hän oli myös Kunnialegioonan komentaja ja François de La Rocquen Parti social françaisin poliitikko Vichyn Ranskassa. Hän kuoli Arbonnessa ehdittyään 95 vuoden ikään. == Lähteet == == Aiheesta muualla == Luokka:Ranskalaiset tennispelaajat Luokka:Ranskalaiset olympiamitalistit Luokka:Vuonna 1898 syntyneet Luokka:Vuonna 1994 kuolleet
Aineenopettajan koulutus

Aineenopettaja on peruskouluissa ja lukiossa toimiva opettaja, joka opettaa tiettyjä aineita. Peruskouluissa aineenopettajat toimivat pääosin yläluokilla 7–9, mutta myös alakouluissa voi toimia esimerkiksi kielten, käsityön ja musiikin aineopettajia. Aineenopettajalta edellytetään ylempää korkeakoulututkintoa. Opintosuorituksiin on kuuluttava 60 opintopisteen laajuiset opettajan pedagogiset opinnot sekä kussakin opetettavassa aineessa vähintään 60 opintopisteen opinnot.Asetus 986/1998 Lukion aineenopettajalta edellytetään vähintään yhdessä opetettavassa aineessa 120 opintopisteen laajuiset opinnot. Pelkkä vaadittavan opintopistemäärän suorittaminen ei kuitenkaan sellaisenaan aineenopettajan muodollisen pätevyyden saavuttamiseen vielä riitä. Tällainen on tilanne muun muassa silloin, kun mainitut opinnot sisältyvät muuhun kuin aineenopettajan tutkintoon. Tarvittaessa on yliopistosta saatavalla erillisellä todistuksella, ns. vastaavuustodistuksella osoitettava, että suoritetut opinnot vastaavat aineenopettajalta vaadittavia opintoja. Tällainen vastaavuustodistus tai vastaavuuslausunto on siis todistus siitä, että yliopistossa suoritetut opinnot vastaavat asetuksen mukaisia aineenopettajalta vaadittavia jonkin opetettavan aineen opintoja perusopetuksessa tai lukiossa. == Lähteet == Luokka:Yliopisto Luokka:Opetus
Ville Muranen

Ville Muranen on suomalainen lentopalloilija. Hän on edustanut urallaan Perungan Poikia. Hän opiskeli Rovaniemen ammattikorkeakoulussa liikunnan- ja vapaa-ajan ohjaajaksi.. Ville Muranen on naimisissa entisen maastohiihtäjän Pirjo Murasen kanssa. He menivät naimisiin kesällä 2007. == Lähteet == Luokka:Suomalaiset lentopalloilijat Luokka:Syntymävuosi puuttuu Luokka:Elävät henkilöt
Lessing

Lessing on muun muassa seuraavien henkilöiden sukunimi: * Doris Lessing (1919–2013), brittiläinen kirjailija, Nobelin kirjallisuuspalkinnon saaja * Gotthold Ephraim Lessing (1729–1781), saksalainen runoilija * Roland Lessing (s. 1978), virolainen ampumahiihtäjä * Theodor Lessing (1872–1933), saksanjuutalainen filosofi
Schiller

Schiller voi tarkoittaa seuraavia: == Sukunimenä == * Bob Schiller (1918–2017), yhdysvaltalainen elokuvakäsikirjoittaja ja -tuottaja * Ferdinand Canning Scott Schiller (1864–1937), saksalais-brittiläinen filosofi * Friedrich Schiller (1759–1805), saksalainen runoilija, näytelmäkirjailija ja historioitsija * Heinz Schiller (1930–2007), sveitsiläinen F1-kuljettaja * Julius Schiller (1580–1627), saksalainen lakimies ja tähtitieteilijä == Muita merkityksiä == * Schiller, törmäyskraatteri Kuussa
Phil Mickelson

Philip Alfred "Phil" Mickelson (s. 16. kesäkuuta 1970) on yhdysvaltalainen golfaaja, ammattilaisena vuodesta 1992. Hän syntyi San Diegossa, Kaliforniassa, ja opiskeli University of San Diego High Schoolista vuonna 1988 valmistuttuaan Arizona State Universityssa. PGA Tour -uransa aikana Mickelson on voittanut kuusi major-mestaruutta: kolmesti The Masters Tournamentin (2004, 2006, 2010), kahdesti PGA Championshipin (2005, 2021) ja kerran Britannian avoimen golfturnauksen (2013). Yhdysvaltain avoimissa hän on sijoittunut kuusi kertaa toiseksihttp://espn.go.com/golf/usopen13/story/_/id/9393366/2013-us- open-justin-rose-wins-phil-mickelson-second-again. Mickelson on vanhimpana major-turnauksen voittanut golfaaja; hän oli 50-vuotias voittaessaan PGA- mestaruuden vuonna 2021. Mickelson oli pitkään Tiger Woodsin jälkeen toisena maailman rankinglistalla. Mickelson meni naimisiin puolisonsa Amyn kanssa 16. marraskuuta 1996. Parille on syntynyt kolme lasta: Amanda, Sophia ja Evan. == Lähteet == == Aiheesta muualla == * Mickelsonin profiili PGA-Tourin sivuilla. * Phil Mickelsonin virallinen kotisivu Luokka:Yhdysvaltalaiset golfaajat Luokka:Vuonna 1970 syntyneet Luokka:Elävät henkilöt
Viljo Luukka

Viljo Johannes Luukka (3. helmikuuta 1925 Muolaa - 14\. toukokuuta 2005 Helsinki) oli suomalainen kauppaneuvos ja vuorineuvos. Luukka oli Miettusen toisen hallituksen toisena valtiovarainministerinä 30. marraskuuta 1975-9\. huhtikuuta 1976. Hän oli hallituksessa ammattiministerinä. Varsinaisen uransa Luukka teki SOK:n johtotehtävissä. ==Henkilöhistoria== Luukka kuului vanhaan talonpoikaissukuun, joka tunnettiin Muolaassa jo 1600-luvulla. Hän oli vanhempiensa Eemil ja Tyyne Luukan toiseksi vanhin poika. Luukan puoliso vuodesta 1947 oli Sirkka-Liisa Vallinkoski. Luukka kävi kotikylänsä kansakoulun ja sitten Viipurin kaksoislyseon, minkä jälkeen hän opiskeli Helsingissä Suomen liikemiesten kauppaopistossa. Luukan ei tarvinnut osallistua talvisotaan, mutta jatkosotaan hän osallistui rannikkotykistössä. Koulujen jälkeen Luukka työskenteli liike-elämässä. Hän toimi SOK:n johtokunnassa vuodesta 1960 vuoteen 1983 ja pääjohtajana vuodesta 1975 vuoteen 1983. Luukka sai kauppaneuvoksen arvonimen 1969 ja vuorineuvoksen arvonimen vuonna 1977. Luukalla oli kesämökki Karjalohjalla. Siellä hän harrasti kalastusta, puutöitä ja golfia. Luukka toimi Lions-järjestön piirikuvernöörinä vuosina 1966 ja 1967 ja oli 1967-1968 Lions-järjestön Suomen puheenjohtaja. Luukka kuoli Helsingissä toukokuussa 2005 sairastettuaan leukemiaa viitisentoista vuotta. ==Julkaisuja== * Uuteen elämään: Muolaalaisten seuran 40-vuotishistoriikki: eräitä kuvauksia muolaalaisia koskevista asioista ja tapahtumista, 1988 ==Lähteet== ==Aiheesta muualla== * Luokka:SOK:n johtajat Luokka:Suomalaiset osuustoimintaliikkeen vaikuttajat Luokka:Kauppaneuvokset Luokka:Suomen valtiovarainministerit Luokka:Vuorineuvokset Luokka:Vuonna 1925 syntyneet Luokka:Vuonna 2005 kuolleet
Gene Littler

Gene Alec Littler (21. heinäkuuta 1930 – 16. helmikuuta 2019San Diego golfing legend, hall of famer Gene Littler dies at 88 ) oli yhdysvaltalainen golfaaja. Hän syntyi San Diegossa, Kaliforniassa, ja valmistui San Diego State Universitysta. Littler aloitti ammattilaisuransa vuonna 1954. Ainoaksi hänen voittamakseen major championshipiksi jäi U.S. Open, jonka mestariksi hän ylsi vuonna 1961. Hänelle myönnettiin Bob Jones -palkinto (1973) ja paikka World Golf Hall of Famesta (1990). Senioritasolla Littler jatkoi uraansa vielä 2000-luvulle saakka. == Aiheesta muualla == * Gene Littlerin esittely World Golf Hall of Famen sivuilla. ===Viitteet=== Luokka:Yhdysvaltalaiset golfaajat Luokka:Vuonna 1930 syntyneet Luokka:Vuonna 2019 kuolleet
Kanadan Grand Prix 1977

Kanadan Grand Prix 1977 oli Formula 1 -sarjan osakilpailu, joka ajettiin 9. lokakuuta 1977 viimeistä kertaa Mosport Parkin radalla. Kilpailun voitti Jody Scheckter. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 20 Jody Scheckter Wolf-Ford 80 1.40.00,0 9 9 2 4 Patrick Depailler Tyrrell-Ford 80 +6,77 6 6 3 2 Jochen Mass McLaren-Ford 80 +15,76 5 4 4 17 Alan Jones Shadow-Ford 80 +46,69 7 3 5 23 Patrick Tambay Ensign-Ford 80 +1.03,26 16 2 6 19 Vittorio Brambilla Surtees-Ford 78 Ulosajo 15 1 7 14 Danny Ongais Penske-Ford 78 +2 krs. 22 8 9 Alex Ribeiro March-Ford 78 +2 krs. 23 9 5 Mario Andretti Lotus-Ford 77 Moottori 1 10 16 Riccardo Patrese Shadow-Ford 76 Ulosajo 8 11 30 Brett Lunger McLaren-Ford 76 moottori 20 12 21 Gilles Villeneuve Ferrari 76 Vaihteet 17 Kesk. 1 James Hunt McLaren-Ford 61 Ulosajo 2 Kesk. 27 Patrick Nève March-Ford 56 Moottori 21 Kesk. 3 Ronnie Peterson Tyrrell-Ford 34 Polttoainevuoto 3 Kesk. 24 Rupert Keegan Hesketh-Ford 32 Ulosajo 25 Kesk. 18 Hans Binder Surtees-Ford 31 Ulosajo 24 Kesk. 10 Ian Scheckter March-Ford 29 Moottori 18 Kesk. 28 Emerson Fittipaldi Fittipaldi- Ford 29 Moottori 19 Kesk. 12 Carlos Reutemann Ferrari 20 Polttoaineen syöttö 12 Kesk. 8 Hans Joachim Stuck Brabham-Alfa Romeo 19 Moottori 13 Kesk. 6 Gunnar Nilsson Lotus-Ford 17 Ulosajo 4 Kesk. 26 Jacques Laffite Ligier-Matra 12 Vaihteet 11 Kesk. 7 John Watson Brabham-Alfa Romeo 1 Ripustukset 10 Kesk. 22 Clay Regazzoni Ensign-Ford 0 Ulosajo 14 DNS 25 Ian Ashley Hesketh-Ford DNQ 15 Jean-Pierre Jabouille Renault == Lähteet == * F1-ruutu Luokka:Formula 1 -kausi 1977 Luokka:Kanadan Grand Prix
Japanin Grand Prix 1977

Japanin Grand Prix 1977 oli Formula 1 -sarjan osakilpailu, joka ajettiin 23. lokakuuta 1977 Fujin radalla. Kilpailun voitti James Hunt. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 1 James Hunt McLaren-Ford 73 1.31.51,68 2 9 2 12 Carlos Reutemann Ferrari 73 +1.02,45 7 6 3 4 Patrick Depailler Tyrrell-Ford 73 +1.06,39 15 4 4 17 Alan Jones Shadow-Ford 73 +1.06,61 12 3 5 26 Jacques Laffite Ligier-Matra 72 Polttoaine loppui 5 2 6 16 Riccardo Patrese Shadow-Ford 72 +1 krs. 13 1 7 8 Hans Joachim Stuck Brabham-Alfa Romeo 72 +1 krs. 4 8 19 Vittorio Brambilla Surtees-Ford 71 +2 krs. 9 9 50 Kunimitsu Takahashi Tyrrell-Ford 71 +2 krs. 22 10 20 Jody Scheckter Wolf-Ford 71 +2 krs. 6 11 52 Kazuyoshi Hoshino Kojima-Ford 71 +2 krs. 11 12 9 Alex Ribeiro March-Ford 69 +4 krs. 23 Kesk. 6 Gunnar Nilsson Lotus-Ford 63 Vaihteet 14 Kesk. 22 Clay Regazzoni Ensign-Ford 43 Moottori 10 Kesk. 7 John Watson Brabham-Alfa Romeo 29 Vaihteet 3 Kesk. 2 Jochen Mass McLaren-Ford 28 Moottori 8 Kesk. 23 Patrick Tambay Ensign-Ford 14 Moottori 16 Kesk. 3 Ronnie Peterson Tyrrell-Ford 5 Ulosajo 18 Kesk. 11 Gilles Villeneuve Ferrari 5 Ulosajo 20 Kesk. 27 Jean-Pierre Jarier Ligier-Matra 3 Moottori 17 Kesk. 5 Mario Andretti Lotus-Ford 1 Kolari 1 Kesk. 51 Noritake Takahara Kojima-Ford 1 Kolari 19 Kesk. 18 Hans Binder Surtees-Ford 1 Kolari 21 ==Muuta== * Hunt ja Reutemann eivät osallistuneet palkintokorokeseremoniaan, koska Hunt kiirehti taksilla lentokentälle ja myös Reutemannilla oli kiire päästä nopeasti pois radalta. Palkintokorokkeella nähtiin ainoastaan kolmanneksi ajanut Patrick Depailler ja Magneti Marellin myyntiedustaja. * Kaksi japanilaista, toinen ratavirkailija ja toinen valokuvaaja, saivat surmansa, kun Gilles Villeneuve ja Ronnie Peterson kolaroivat keskenään. Villeneuven Ferrari osui Petersonin Tyrrellin takarenkaaseen, josta se kimposi ilmaan. Auto heitti pari kuperkeikkaa, hajoten kappaleiksi ja irronneet romunpalat osuivat japanilaisiin kohtalokkain seurauksin. Myöhemmin kävi ilmi, että he olivat kielletyllä alueella. == Lähteet == * F1-ruutu === Viitteet === Luokka:Formula 1 -kausi 1977 Luokka:Japanin Grand Prix Luokka:Shizuokan prefektuuri
Álex Mumbrú

Álex Mumbrú Murcia (s. 12. kesäkuuta 1979 Barcelona) on espanjalainen koripalloilija. Mumbrú on tehnyt pelaajauransa espanjalaisissa seurajoukkueissa kuten Joventut Badalonassa ja Real Madridissa.acb.com Mumbrú kuului Espanjan miesten maajoukkueeseen, joka voitti maailmanmestaruuden Japanissa 2006, olympiahopeaa Pekingissä 2008 ja kolme EM-mitalia.fiba.com == Lähteet == * Álex Mumbrú Bio, Stats and Results Olympics at Sports- Reference.com * Profiili fiba.com * Profiili acb.com * Alex Mumbru basketball profile eurobasket.com * Profiili euroleague.net === Viitteet === == Aiheesta muualla == Luokka:Katalonialaiset koripalloilijat Luokka:Espanjalaiset koripalloilijat Luokka:Espanjalaiset olympiamitalistit Luokka:Vuonna 1979 syntyneet Luokka:Elävät henkilöt
Jamie Baulch

Jamie Baulch (s. 3. toukokuuta 1973 Nottingham, Yhdistynyt kuningaskunta) on brittiläinen entinen pikajuoksija, jonka päämatka oli 400 metrin juoksu. Baulch sijoittui 1992 Soulin nuorten MM-kisoissa neljänneksi 200 metrin juoksussa ajalla 21,04. Hän oli Atlantan olympialaisissa 1996 mukana Yhdistyneen kuningaskunnan joukkueessa, joka voitti olympiahopeaa 4 × 400 metrin viestijuoksussa. Seuraavana vuonna hän voitti 400 metrillä MM-hopeaa Pariisin sisäratojen MM-kisoissa ajalla 45,62. Myöhemmin samana vuonna Ateenan ulkoratojen MM-kisoissa hän oli 400 metrin henkilökohtaisessa kilpailussa seitsemäs ajalla 45,22 ja voitti MM-kultaa pitkässä viestissä kun alun perin kilpailun voittanut Yhdysvaltain joukkue hylättiin myöhemmin. Budapestin EM- kisoissa 1998 hän voitti EM-kultaa 4 × 400 metrin viestissä. Baulch voitti Maebashin sisäratojen MM-kisoissa MM-kultaa 400 metrillä ja oli Yhdistyneen kuningaskunnan viestipronssia voittaneessa joukkueessa.http://www2.iaaf.org/WIC99/Results/data/M/4X4/Rf.html Myöhemmin samana vuonna hän oli voittamassa Euroopan cupissa pitkää viestiä. Sevillan MM-kisoissa hän oli 400 metrin henkilökohtaisessa kisassa kuudes ajalla 45,18. Seuraavana vuonna hän karsiutui Sydneyn olympialaisissa 400 metrin alkuerissä, samoin hän karsiutui Edmontonin MM-kisoissa 2001. Baulch oli Münchenin EM- kisoissa 2002 voittamassa pitkässä viestissä EM- kultaa.http://www.athletix.org/Eurochamps/MunichEC02_day6.htm Seuraavana vuonna hän voitti 400 metrillä Euroopan sisäratojen cupin. Birminghamin sisäratojen MM-kisoissa hän voitti pronssia 400 metrin henkilökohtaisessa kilpailussa ja hopeaa 4 × 400 metrin viestissäMiesten 4x400 metrin tulokset, IAAF. Baulch pitää hallussaan Euroopan ennätystä 4 × 400 metrin viestijuoksussa. ==Henkilökohtaiset ennätykset== ;Ulkoradat * 100 metrin juoksu: 10,51 (1995) * 200 metrin juoksu: 20,84 (1994) * 300 metrin juoksu: 32,06 (1997) * 400 metrin juoksu: 44,57 (1996) ;Sisäradat * 200 metrin juoksu: 20,84 (1997) * 400 metrin juoksu: 45,39 (1997) ==Lähteet== Luokka:Brittiläiset pikajuoksijat Luokka:Brittiläiset olympiamitalistit Luokka:Vuonna 1973 syntyneet Luokka:Elävät henkilöt
Peder Anker

Peder Anker (8. joulukuuta 1749 – 10. joulukuuta 1824) oli norjalainen kamariherra, kartanonomistaja, Eidsvollin kansalliskokousedustaja ja maansa ensimmäinen pääministeri Tukholmassa Ruotsi-Norja-unionin aikana. Ankerin suku oli aikansa merkittävimpiä norjalaisia liikemiessukuja, jonka muita edustajia olivat hänen serkkunsa Carsten Anker ja Peter Anker. Peder oli eräs rautatie- ja puunkuljetusalan päätoimijoita. Hän omisti Bogstadin kartanon ja Bærumin tehtaat, rautatehtaita Mossissa ja Hakadalissa ja paljon metsää. Hän oli myös tärkeässä tielaitoksen virassa () ja toimi armeijan kenraalisotakomissaarina 1788. Hän oli myös aktiivinen aikansa tärkeissä yhdistyksissä, esimerkiksi isänmaallisessa Norges Vel -yhdistyksessä. == Eidsvollin kansalliskokousedustus == Kielin rauhan jälkeen tammikuussa 1814 Anker näki välittömän tarpeen siirtyä Ruotsi-unioniin. Eidsvollin kansalliskokouksessa hän oli yhdessä vävynsä kreivi Herman Wedel-Jarlsbergin kanssa niin sanotun unionipuolueen keulahahmoja. Huolimatta tästä oppositioon jääneestä kannastaan hänet valittiin kansalliskokouksen ensimmäiseksi puheenjohtajaksi. Jälkikäteen asiaa on spekuloitu, että puheenjohtajaksi haluttiin aluksi opposition edustaja, jotta tärkeiden asioiden tullessa päätettäviksi, olisi puheenjohtajan vuoro siirtynyt unionipuolueen vastustajan itsenäisyyspuolueen haltuun. == Norjan ensimmäinen pääministeri 1814–1822 == Anker ei tullut valituksi Stortingiin syksyllä 1814, mutta sen sijaan hänet valittiin maan ensimmäiseksi pääministeriksi Tukholmaan, edustamaan Norjaa Ruotsi-Norja- unionissa. Tässä roolissa Anker toimi pääasiassa välittäjänä kruununprinssi Kaarle Juhanan ja vävypoikansa kreivi Wedel-Jarlsbergin välillä, joka oli Norjassa toimivan hallituksen keulahahmoja. == Lähteet == Luokka:Eidsvollin kansalliskokousmiehet Luokka:Norjalaiset aateliset Luokka:Norjan pääministerit Luokka:Vuonna 1749 syntyneet Luokka:Vuonna 1824 kuolleet
Keisaritamariini

Keisaritamariini (Saguinus imperator) on eteläamerikkalainen apinalaji. Se on saanut nimensä Saksan keisari Vilhelm II:n mukaan, jolla oli samantyyppiset viikset. == Koko ja ulkonäkö == Keisaritamariini painaa 300–400 grammaa ja kasvaa noin 25 cm pitkäksi. Sen häntä on 35–senttinen. == Levinneisyys == Keisaritamariini elää Amazonin valuma-alueen lounaisosassa Perun itäosissa, Bolivian pohjoisosissa sekä Brasilian läntisissä osavaltioissa Acressa ja Amazonaksessa. == Elintavat == Keisaritamariinit elävät 2–8 yksilön ryhmissä, joita johtaa ryhmän vanhin naaras. Ne ovat kaikkiruokaisia, ja syövät etenkin hedelmiä ja hyönteisiä. Myös linnunmunat ja pienet selkärankaiset kuten sammakot kuuluvat tamariinien ruokavalioon. == Lähteet == Luokka:Kierteishäntäapinat
Jaakobin huone

Jaakobin huone on Virginia Woolfin kolmas romaani, ja se ilmestyi 1922. Kirsti Simonsuuren suomennoksen on julkaissut vuonna 2008 Tammi. Kirjan päähenkilö on nuori Jaakob Flanders, joka elää ensimmäistä maailmansotaa edeltävässä edvardiaanisessa yhteiskunnassa. Tässä teoksessaan Woolf kehitti omanlaisensa kokeellisen kuvailun tavan ja romaanin rakenteen. Teos käsittelee Woolfin keskeisiä aiheita: elämän, minuuden, kokemuksen ja muistamisen luonnetta. Romaanin on suomentanut kirjailija ja tutkija Kirsti Simonsuuri, joka on kirjoittanut myös teoksen esipuheen. Hän on aiemmin suomentanut Virginia Woolfin teokset Oma huone ja Orlando.esipuheen. == Lähteet == == Aiheesta muualla == * * Luokka:Brittiläiset romaanit Luokka:Vuoden 1922 kirjat
James Purefoy

James Brian Mark Purefoy (s. 3. kesäkuuta 1964) on brittiläinen näyttelijä. Hän syntyi Somersetin Tauntonissa, opiskeli Central School of Speech and Dramassa ja liittyi vuonna 1988 Royal Shakespeare Companyyn. Purefoy on myöhemmällä urallaan saavuttanut mainetta myös esiintymisillään televisiosarjoissa ja elokuvissa. Hänellä oli Marcus Antoniuksen rooli televisiosarjassa Rooma, ja hänet nähtiin Brian Helgelandin Ritarin tarinassa (2001). Purefoy oli pääosassa vuonna 2009 valmistuneessa elokuvassa Solomon Kane. Purefoylla on vuonna 1997 syntynyt poika. == Lähteet == == Aiheesta muualla == * Luokka:Brittiläiset näyttelijät Luokka:Vuonna 1964 syntyneet Luokka:Elävät henkilöt
Adam Carl

Adam Jason Carl (s. 27. tammikuuta 1971 Fullerton, Kalifornia) on yhdysvaltalainen näyttelijä, joka tuli tunnetuksi vierailtuaan televisiosarjassa Perhe on paras. Toinen Carlin merkittävistä rooleista oli vuonna 1991 ensi-iltansa saaneessa elokuvassa Teinimutanttininjakilpikonnat 2: Mönjän salaisuus, jossa hän ääninäytteli Donatelloa. == Aiheesta muualla == * TV.com Luokka:Yhdysvaltalaiset televisionäyttelijät Luokka:Yhdysvaltalaiset teatterinäyttelijät Luokka:Vuonna 1971 syntyneet Luokka:Elävät henkilöt
Muistan sua Elaine (albumi)

Muistan sua Elaine on suomalaisnäyttelijä Pirkka-Pekka Peteliuksen debyyttialbumi, joka julkaistiin kesällä 1984. Osa albumin kappaleista on esitetty television sketsiviihdesarjassa Velipuolikuu. Keväällä singlenä julkaistu albumin nimikkokappale nousi isoksi hitiksi ja oli parhaimmillaan listaykkösenä singlemyyntilistoilla. Itse albumi kohosi kesällä 1984 kolmen viikon ajaksi Suomen musiikkilistojen listaykköseksi.Timo Pennanen: Sisältää hitin – levyt ja esittäjät Suomen musiikkilistoilla vuodesta 1972, Otava 2006, sivu 342 Albumi saavutti kultalevyrajan vuonna 1984 ja sitä on myyty 27 000 kappaletta. Albumi julkaistiin Scandia-levymerkillä LP-levynä ja C-kasettina. CD-levynä albumi julkaistiin Fazer Music -levymerkillä vuonna 1994. == Kappaleet == Kaikki kappaleet sovittanut Pedro Hietanen. === A-puoli === # # # # # # (*) === B-puoli === # * # # (*) # # # (*) Äänitearkiston tietojen mukaan kappaleen ”Marie Marie” sanoittanut Erkki Uotila ja kappaleen ”Saharan lilja” sanoittanut R. R. Ryynänen == Kokoonpano == === Pedro Hietasen berberi-orkesteri === * Pedro Hietanen – piano, harmonikka * Pave Maijanen – bassokitara, kuoro (kamelikuoro) * Luumu Kaikkonen – orkesterikitara * Pepa Päivinen – tenorisaksofoni, alttosaksofoni * Seppo Rannikko – tenorisaksofoni, alttosaksofoni * Markku Johansson – trumpetti * Tom Bildo – vetopasuuna * Aale Lindgren – oboe * Markku Hannola – ksylofoni * Hannu Lemola – rummut === Tuotanto === * Pedro Hietanen – sovittaja ja tuottaja * Dan Tigerstedt – äänittäjä (äänitetty huhtikuussa 1984, Takomo-studiot) * Markus Heikkerö – kannen suunnittelu ja valokuvan retushi * Kaj Ewart – valokuvat (Studico) == Lähteet == == Aiheesta muualla == * Petelius esittää ensimmäisen kerran kappaleen ”Muistan sua Elaine” Velipuolikuu-televisiosarjassa Luokka:Pirkka-Pekka Peteliuksen albumit Luokka:Vuoden 1984 esikoisalbumit Luokka:Pedro Hietasen tuottamat albumit
Brian Helgeland

Brian Thomas Helgeland (s. 17. tammikuuta 1961 Providence, Rhode Island, Yhdysvallat) on yhdysvaltalainen elokuvaohjaaja ja -käsikirjoittaja. Hänen äitinsä on norjalainen ja isä yhdysvaltalainen. Helgeland on opiskellut Loyola Marymount Universityssa ja Massachusettsin yliopistossa Dartmouthissa. Vuosi 1998 oli siitä erikoinen, että hänelle myönnettiin sekä Oscar- että Razzie- palkinto. Hän oli Oscar-ehdokkaana vuonna 2004 elokuvan Menneisyyden ote käsikirjoituksesta (sovitettu). == Elokuvia == Helgelandin tunnetuimpia elokuvia ovat: * Painajainen Elm Streetillä 4 – Unien valtias (käsikirjoitus, 1988) * Ammattitappajat (käsikirjoitus, 1995) * L.A. Confidential (käsikirjoitus, 1997) * The Postman – tulevaisuuden sanansaattaja (käsikirjoitus, 1997) * Salaliittoteoria (käsikirjoitus, 1997) * Payback – tilinteko (ohjaus, käsikirjoitus, 1999) * Ritarin tarina (ohjaus, käsikirjoitus, 2001) * Verivelka (käsikirjoitus, 2002) * The Order (ohjaus, käsikirjoitus, 2003) * Menneisyyden ote (käsikirjoitus, 2003) * Koston liekki (käsikirjoitus, 2004) * Friikkisirkus: Vampyyrin oppipoika (käsikirjoitus, 2009) * Legend (2015) == Aiheesta muualla == * Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Oscar- palkinnon saajat Luokka:Vuonna 1961 syntyneet Luokka:Elävät henkilöt
Curtis Hanson

Curtis Lee Hanson (24. maaliskuuta 1945 Reno, Nevada, Yhdysvallat – 20. syyskuuta 2016 Los Angeles, Kalifornia, Yhdysvallat) oli yhdysvaltalainen elokuvaohjaaja, -käsikirjoittaja ja -tuottaja. Hänet tunnetaan muun muassa ohjaamastaan, käsikirjoittamastaan ja tuottamastaan rikosdraamaelokuvasta L.A. Confidential (1997). Hänen muita elokuviaan ovat muiden muassa Eminemin tähdittämä 8 Mile (2002) sekä Käsi joka kehtoa keinuttaa (1992), Villi joki (1994) ja Lainakengissä (2005). Hanson sai vuonna 1998 parhaan sovitetun käsikirjoituksen Oscar-palkinnon Brian Helgelandin kanssa elokuvasta L.A. Confidential. Hanson kuoli 71-vuotiaana syyskuussa 2016. == Lähteet == == Aiheesta muualla == * Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvatuottajat Luokka:Oscar-palkinnon saajat Luokka:Vuonna 1945 syntyneet Luokka:Vuonna 2016 kuolleet
El Caco

El Caco on norjalainen stoner rock -yhtye. ==Historia== Yhtyeen perustivat Lillestrømissä Oslon lähistöllä Øyvind Osa, Thomas Fredriksen ja Anders Gjesti vuonna 1998. Jo ennen sitä Anders Gjesti ja Øyvind Osa esiintyivät usean eri rumpalin ja yhtyenimen alla, kunnes Thomas Fredriksenin liityttyä joukkoon muotoutui El Caco. Ensialbumi Viva julkaistiin vuonna 2001 Black Balloon Records -levy-yhtiölle, kansainvälisen jakelun hoiti Music for Nations. Levy sai kehuja lähes kaikissa alan julkaisuissa. Toinen albumi ilmestyi pitkän Euroopan-kiertueen jälkeen, jonka aikana yhtye opittiin tuntemaan erinomaisena livebändinä. Kesällä 2002 El Caco sulkeutui studioon tuottajansa Daniel Bergstrandin (Meshuggah, In Flames) kanssa äänittämään toista pitkää albumiaan. Tuloksena oli vuonna 2003 julkaistu Solid Rest. Pari seuraavaa vuotta kului kiertueella, kunnes yhtye aloitti 2004 loppupuolella kolmannen albuminsa The Searchin nauhoitukset. Aluksi oli tarkoitus tuottaa albumi itse, mutta he päätyivät kuitenkin palaamaan yhteistyöhön Daniel Bergstrandin kanssa. Lopputuloksena oli muun muassa vuoden 2005 "Norwegian Alarm Award for best metal album" ("Alarmprisen") ja Norwegian Grammy -ehdokkuus samassa kategoriassa. Vuonna 2007 julkaistu neljäs albumi From Dirt jatkoi edeltäjiensä linjoilla, tuottajana toimi jälleen Daniel Bergstrand. Loppuvuodesta 2007 tuli ilmoitus yhtyeen rumpalin Thomas Fredriksenin erosta. Uusi rumpali Fredrik Wallumrød (Span, Dog Almighty) liittyi mukaan maaliskuussa 2008. Seuraava levy uudella kokoonpanolla, nimeltään Heat, julkaistiin 2009. El Cacon managerina toimii entinen jalkapalloilija Dan Eggen. ==Diskografia== ===Albumit=== * Viva, 2001 * Solid Rest, 2003 * The Search, 2005 * From Dirt, 2007 * Heat, 2009 * Hatred, Love & Diagrams, 2012 * 7, 2016 === Singlet === * Cosmic (2001) * A Nice Day (2003) * Someone New (2005) * I Feel For You (2008) * Heat Heat (2009) * Hatred (2012) * Sickness (2015) * Curious (2015) * Ambivalent (2015) ==Aiheesta muualla== *El Cacon viralliset verkkosivut * Luokka:Norjalaiset rockyhtyeet
Teinimutanttininjakilpikonnat III

Teinimutanttininjakilpikonnat III () on kolmas Teini-ikäiset mutanttininjakilpikonnat -elokuva. Elokuva sai ensi-iltansa Yhdysvalloissa 17. maaliskuuta 1993. Suomessa elokuva sai ensi-iltansa 23. heinäkuuta 1993. Elokuvan ohjasi ja käsikirjoitti Stuart Gillard. == Tarina == === Hahmot === ==== Turtlet ==== *Leonardo on Turtlesien vanhin ja johtaja, joka käyttää aseenaan kahta katana-miekkaa. Hänen naamionvärinsä on sininen. *Rafaello on Turtleista aggressiivisin ja kärsimätön, joka puhuu Brooklynin murteella. Hän käyttää aseenaan kahta saita. Raphaelin naamionväri on punainen. *Michelangelo on Turtles nelikon nuorin ja huolettomin ja hauskan pidosta pitävä ninja, joka käyttää aseenaan kahta Nunchakua. Hänen naamionvärinsä on oranssi. *Donatello on Turtles nelikosta älykkäin teknologian parissa. Hän käyttää aseenaan Bō- sauvaa. Donatellon naamionväri on violetti. ==== Viholliset ==== *Walker on lipevä englantilainen kapteeni, joka käy asekauppaa lordi Norinagan kanssa. Myös hän on kiinnostunut valtikasta. *Lordi Norinaga on kapinallisia vastaan sotiva daimio. ==== Muut ==== *Tikku on Turtlesien isähahmo ja sensei, joka opettaa kilpikonnanelikolle ninjutsua. *April O'Neil on televisiotoimittaja Channel 3:lla, joka uutisoi New Yorkin katujen tapahtumia. *Casey Jones on omankäden oikeuden harjoittaja, joka käyttää valkoista 1970-luvun jääkiekkomaskia. Hän käyttää aseinaan jääkiekko-, golf-, baseball- ja krikettimailoja. *Whit on aivan Caseyn näköinen englantilainen mies, joka esiintyy kapinallisena mutta paljastuu Walkerin vakoojaksi. *Mitsu on lordi Norinagaa vastaan taistelevien kapinallisten johtaja. *Kenshin on lordi Norinagan poika ja Mitsun rakastettu. Hän tulee Aprilin tilalle nykyaikaan valtikan avulla. === Juoni === Elokuva sijoittuu pääasiassa 1600-luvulle, kun April O’Neil löytää muinaisen valtikan, joka lähettää hänet feodaaliseen Japaniin. Samalla Aprilin tilalle nykyhetkeen saapu mies feodaalisesta Japanista oma valtikka mukanaan. Turtlesit ottavat valtikan haltuunsa ja matkaavat ajassa taaksepäin pelastaakseen Aprilin. Saapuessaan Japaniin he huomaavat paikallisten kyläläisten ymmärtävän englantia vahvan kaupankäynnin ansiosta Englannin kanssa. Pian he kuitenkin joutuvat taistelemaan Japanin lordi Norinagaa ja Englannin Walkeria vastaan lopettaakseen heidän sotansa. == Rooleissa == === Äänirooleissa === ==Arvioita== Video-oppaassa vuodelta 1994 Bello Romano sanoo elokuvan olevan edeltäjiään seikkailullisempi ja tietoisemmin camp, mutta konnasankareiden perusidea alkaa hänestä olla loppuun kaluttu. Hän antaa elokuvalle kaksi tähteä viidestä, mikä vastaa sanallista arviota ”keskinkertainen”. ==Lähteet== Luokka:Vuoden 1993 yhdysvaltalaiset elokuvat III Luokka:Yhdysvaltalaiset toimintakomediat Luokka:Yhdysvaltalaiset seikkailuelokuvat Luokka:Stuart Gillardin ohjaamat elokuvat Luokka:Elokuvat aikamatkustuksesta Luokka:Samuraielokuvat ja:ティーンエイジ・ミュータント・ニンジャ・タートルズ#ミュータント・ニンジャ・タートルズ3
Opeta mua rakastamaan

Opeta mua rakastamaan on Anssi Blomstedtin ohjaama, leikkaama ja tuottama lyhyt dokumenttielokuva iskelmätähden tuottamisesta vuodelta 1978. Dokumentissa seurataan, kuinka 16-vuotiaasta Laila Helmisestä yritettiin tehdä iskelmätähteä. Lisäksi elokuvassa näytetään vinyylilevyn tuotantoa. Blomstedt on todennut innoittajakseen Frederick Wisemanin ja hänen tapansa tehdä dokumenttia, missä kohteena oleva prosessi näytetään mahdollisimman todellisena ja ilman asioiden korostamista. Dokumentti sai alkunsa, kun ohjaaja Blomstedt kiinnostui levytuotannon prosessin kuvaamisesta Wisemanin tapaan. Hän otti yhteyttä levytuottaja Vexi Salmeen, joka valitsi kohteeksi Laila Helmisen. Dokumentti voitti ensimmäisen Risto Jarva -palkinnon vuonna 1979. ==Lähteet== ==Aiheesta muualla== *Dokumentti ja tekijän haastattelu Ylen Elävässä arkistossa Luokka:Suomalaiset dokumenttielokuvat Luokka:Vuoden 1978 dokumenttielokuvat
M/S Puerto Eden

M/S Puerto Eden () on Naviera Interoceangas S.A. -yhtiön omistama matkustajarahtilaiva. Alustyypiltään laiva on ro-ro-alus. Laiva on rakennettu vuonna 1972 Rauma-Repolan Rauman telakalla. Kuollutta painoa Puerto Edenillä on 4 700 tonnia. Alus on rekisteröity Chilen lipun alle ja sen kotisatama on Valparaiso. Puerto Edenin sisaraluksia ovat yhä liikenteessä olevat M/S Notos, M/S Kaduna, M/S Dorrat Jeddah sekä jo romutetut M/S Iberus ja M/S Caribe. == Käyttöhistoria == 1\. lokakuuta 1971 alus laskettiin vesille. 3. maaliskuuta 1972 laiva luovutettiin Höyrylaiva Oy Bore/Ångfartygs Ab Boren haltuun, joka rekisteröi aluksen Bore VII -nimisenä Suomen lipun alle. Kotisatamaksi tuli Turku. Tämän jälkeen alus aloitti liikennöinnin Suomen ja Ranskan Calaisin välillä. Kesäkuun lopulta elokuuhun asti alus oli aikarahdattuna Silja Linen Turun ja Tukholman väliseen liikenteeseen. 16. helmikuuta 1976 N Vernicos- Eugenidas osti aluksen. Luovutus tapahtui 19. helmikuuta. Uusi omistaja aikarahtasi aluksen Höyrylaiva Oy Bore/Ångfartygs Ab Boren liikenteeseen. Marraskuussa 1977 alus sai nimen Aetos. Myöhemmin Tranzsuez RoRo aloitti liikennöinnin Aetoksella reitillä Venetsia/Trieste–Jedda. Vuonna 1985 Tranzsuez osti aluksen ja rekisteröi sen Kreikan lipun alle. Kotisatamaksi tuli Pireus. Vuonna 1987 Greek Regular Lines Speciall Shipping Co osti aluksen. Lippuvaltiona säilyi Kreikka. Marraskuussa 1991 Naviera Interoceangas S.A. osti aluksen ja rekisteröi sen Puerto Eden -nimisenä Chilen lipun alle. Kotisatamaksi tuli Valparaiso. Uusi omistaja rakennutti alukseen lisää matkustajapaikkoja. Vuonna 1992 Puerto Eden aloitti liikennöinnin Chilen rannikolla. == Lähteet == == Aiheesta muualla == *Fakta om Fartyg – M/S Bore VII Puerto Eden Luokka:Rauma-Repolan valmistamat alukset
Blyth (Northumberland)

Blyth on kaupunki Northumberlandin kreivikunnassa, Englannissa. Kaupunki sijaitsee meren rannalla, Blyth-joen eteläpuolella. Newcastle upon Tyne sijaitsee 21 kilometrin päässä Blythistä luoteeseen. Asukkaita Blythissä oli vuonna 2001 35 818\. Kaupungin satama on peräisin 1100-luvulta, mutta itse kaupunki on alkanut kehittyä vasta 1700-luvulla. Esimerkiksi kivihiilikaivokset, laivanrakennus, kalastus ja rautatie ovat vaurastuttaneet aluetta. Nykyisin Blythin satamaan tuodaan Skandinaviasta puuta ja sellua Englannin ja Skotlannin sanomalehtipaperiteollisuutta varten. == Väestö == Blyth on Northumberlandin suurin kaupunki. Vuoden 2001 väestönlaskennan perusteella sen väkiluku oli 35 818\. Kaupungissa oli tuolloin 15 358 kotitaloutta. Sataa naista kohti Blythissä oli 94,95 miestä. Blythissä oli 0–4-vuotiaita 5,97 %, 5–15-vuotiaita 14,58 %, 16–19-vuotiaita 5,16 %, 20–44-vuotiaita 33,05 %, 45–64-vuotiaita 25,8 % ja 65-vuotiaita ja sitä vanhempia oli 15,44 %. Väestön keski-ikä oli 38,64 vuotta. Kaupungin väestöstä 98,99 % oli valkoisia, 0,5 % aasialaisia, 0,26 % sekarotuisia, 0,13 % kiinalaisia ja 0,04 % mustia. Muihin ryhmiin kuuluivat loput 0,08 %. Blythin asukkaista 98,52 % on syntynyt Britanniassa, 0,12 % Irlannissa, 0,54 % muissa Euroopan maissa, 0,13 % Afrikassa, 0,48 % Aasiassa, 0,12 % Amerikassa ja 0,09 % Oseaniassa. Blythin asukkaista 79,19 % on kristittyjä, 0,3 % muslimeja, 0,17 % sikhejä, 0,07 % buddhalaisia, 0,03 % hindulaisia ja 0,03 % juutalaisia. Muiden uskontojen kannattajia on 0,22 %, uskonnottomia 13 % ja 6,97 % ei ilmoittanut mitään uskontoa. == Lähteet == == Aiheesta muualla == *Blyth Town Centre Management *Kuvia Blythista Luokka:Asutut paikat Northumberlandissa Luokka:Englannin kaupungit Luokka:Englannin kunnat
Hodeida

Hodeida (, Al Hudaydah, myös Hodeidah, Hudaida) on kaupunki Hodeidan maakunnassa Jemenissä. Asukkaita kaupungissa on 402 560 (2004). ==Maantiede== Kaupunki sijaitsee Punaisenmeren rannalla Tihamahin rannikkotasangolla. Hodeida on kaupungin mukaan nimetyn Hodeidan maakunnan keskus. == Historia == Hodeida on mahdollisesti sama paikka, kuin jo Ibn Battutan mainitsema Marsa al-hadith. Voi myös olla, että nimi ei viitannut varsinaisesti kaupunkiin vaan koko sen rannikkoalueeseen yleensä. Ensimmäinen maininta Hodeidasta on joko vuodelta 1454 tai 1455 islamilaisessa historiikissa. Osmanit valtasivat 1520-luvulla Yemeni Tihamahin alueen, jolla Hodeidakin sijaitsi. Alueen tärkein satama oli kuitenkin pitkään Mokkan kaupunki. Hodehidan merkitys satamana alkoi kasvaa vasta 1800-luvulla. Italian–Turkin sodan aikana vuosina 1911–1912 italialaiset sota-alukset tulittivat Hodeidaa. Yhdistynyt kuningaskunta luovutti ensimmäisen maailmansodan jälkeen Hodeidan Asirille, mutta Jemen otti kaupungin haltuunsa vuonna 1925. Vuonna 1934 saudit miehittivät Hodeidan. Samana vuonna solmitulla Aṭ-Ṭāʾifin sopimuksella kaupunki palautui takaisin Jemenille. Hodeidan talouselämä muuttui huomattavasti vuonna 1961, kun Neuvostoliitto rakensi Al-Kathibin lahden laguuniin Aḥmadīn syväsataman. Syväsatama sijaitsee kaupungista pohjoiseen. Pian sataman kautta kulki jo 70–80 % Jemenin koko ulkomaankaupasta. Samana vuonna kiinalaiset insinöörit rakensivat myös uuden tien Sanaasta Hodeidaan. Myös Taizziin valmistui kaupungista uusi tie. Sen rakensivat länsisaksalaiset ja neuvostoliittolaiset. Jemeinin huthit valtasivat Hodeidan lokakuussa 2014 aikana hieman pääkaupunki Sanaan valtauksen jälkeen. Seuraavana vuonna konflikti kärjistyi Jemenin sisällissodaksi. Satamana Hodeidalla on ollut erityistä merkitystä väylänä huthien hallitsemalle alueelle, jonka kautta on tuotu esimerkiksi ruoka- ja lääkeapua. Toukokuussa 2018 kansainvälisesti tunnustetun Jemenin hallituksen joukot etenivät kaupungin tuntumaan. ==Liikenne ja talous== Hodeidassa on yksi Jemenin tärkeimmistä satamista, josta viedään kahvia, puuvillaa, nahkaa ja khatia. Satamaan tuodaan vastaavasti muun muassa kulutustavaraa, metallituotteita sekä jalostettuja ja jalostamattomia elintarvikkeita. Hodeidan pohjoispuolella sijaitsee lentoasema, jolta liikennöidään pääasiassa Taiziin, Adeniin ja pääkaupunki Sanaahan. == Lähteet == ==Aiheesta muualla== Luokka:Jemenin kaupungit
Schlossplatz

Schlossplatz (myös Schloßplatz) on aukio Saksan pääkaupungissa Berliinissä. Se sijaitsee Mitten kaupunginosassa Spreeinselin saarella, Museumsinselin nimellä tunnetun alueen eteläpuolella. Schlossplatz ulottuu koko saaren poikki ja rajoittuu kahdelta sivulta Spreejoen haaroihin. Karl-Liebknecht-Strasse-katu erottaa Schlossplatzin sen pohjoispuolella olevasta Lustgarten-aukiosta ja Berliinin tuomiokirkosta. Aukio on nimetty sen keskellä sijaitsevan Berliner Stadtschlossin eli Berliinin kaupunkilinnan mukaan. Alkuperäinen linna sijaitsi aukion laidalla vuoteen 1950, jolloin se purettiin. Purkamisen jälkeen aukiota suurennettiin ja se nimettiin vuonna 1951 Marx-Engels- Platziksi. Saksan demokraattisen tasavallan aikana aukio toimi muun muassa suurmielenosoitusten näyttämönä. Vuonna 1976 aukion itäosaan kohosi Palast der Republik eli Tasavallan palatsi, joka purettiin vuosina 2006–2008. Aukion etelälaidalla ovat 1964 valmistunut DDR:n valtioneuvoston talo Staatsratsgebäude sekä vuonna 1901 valmistunut Neuer Marstall. Saksan jälleenyhdistyminen vuonna 1990 mahdollisti aukion nimeämisen jälleen Schlossplatziksi. Virallisesti aukio sai vanhan nimensä takaisin vuonna 1994. Myös linna rakennettiin 2010-luvulla uudelleen kopiona alkuperäisestä ja sai nimekseen Humboldt Forum. Schlossplatzilla oli ennen toista maailmansotaa kaksi kuvanveistäjä Reinhold Begasin näkyvää taideteosta: aukion eteläpäässä sijainnut Neptunbrunnen-suihkukaivo, joka on nykyään Berliinin raatihuoneen edustalla, sekä aukion länsireunalla jokirannassa sijainnut keisari Vilhelm I:n muistoksi pystytetty Kaiser-Wilhelm-Nationaldenkmal, josta on nykyisin jäljellä vain sokkeli. Luokka:Berliinin aukiot
Mawé Saterén kielet

Mawé Saterén kielet muodostavat tupi-kieliin kuuluvan kieliryhmän, jonka ainoaa kieltä puhuu noin 9 000 ihmistä 14 eri kylässä Brasiliassa. Kieli Murteet Alue(et) Arvioitu puhujamäärä ISO 639-3 sateré-mawé Pará-, Amazonas-, Andirá- ja Maués-jokien rannoilla Tapajós- ja Madeira-jokien alajuoksujen välillä Ethnologue - Sateré-Mawé noin 9 000 `[mav]` ==Lähteet== Luokka:Tupi- kielet
Sateré-mawé

Sateré-mawé on tupilaisen kielikunnan mawé saterén kieliryhmään kuuluva kieli. Sitä puhuu 9 000 ihmistä 14 eri kylässä Brasiliassa. Kielen puhujista 12 % osaa lukea omaa äidinkieltään. Nykyään lähes kaikki sateré-mawéta puhuvat miehet ovat käytännössä kaksikielisiä eli puhuvat sekä sateré-mawéta että portugalia. == Lähteet == ==Aiheesta muualla== * Ethnologue * Sateré-mawé -kielen Swadeshin lista. (PDF) Luokka:Brasilian kielet Luokka:Tupi-kielet
Malm (suku, Pietarsaari)

Malm oli pietarsaarelainen laivanvarustaja- ja kauppiassuku. Sukua pidettiin aikoinaan Suomen rikkaimpana.Pietarsaari 2000 vuoden aikana Malmien suku sammui vuonna 1898 viimeisen miespuolisen jäsenen Otto Malmin kuollessa. Osa omaisuudesta on siirtynyt perintönä Donner-suvulle. Zacharias Topelius kuvaa novellissaan Kulta-aave (Det gyllene spöket, 1857) Strengbergin ja Malmin sukujen ja kauppahuoneiden kilpailua.Heikki Impiwaara: Vanha jupakka miljoonista == Suvun jäseniä == * Niclas Malm (1724–1785), pietarsaarelainen kauppias ja laivanvarustaja, tunnettiin myös nimellä ”Suur-Malm” (Stor- Malmen). Nai kauppias Matts Nymanin tyttären ja muutti syksyllä 1749 Uudestakaarlepyystä Pietarsaareen. Sai porvarisoikeudet vuonna 1754. Edusti Pietarsaarta, Uuttakaarlepyytä ja Raahea vuosien 1769–1770 valtiopäivillä. Varusti tai oli osakkaana 34 aluksessa, omisti mm. neljäsosan Jakobstads Wapenista. * Maria Malm (o.s. Nyman, 1726–1803), kauppias ja laivanvarustaja, Niclas Malmin puoliso * Anna Catharina Malm (1762–1833), Niclaksen ja Marian tytär, laivanvarustaja Adolph Lindskogin (1751–1836) puoliso * Johan Malm (1751–1804), pietarsaarelainen kauppias ja laivanvarustaja, Niclaksen ja Marian poika, valtiopäivämies vuoden 1789 valtiopäivillä * Anna Maria Malm (1782–1834), Johan Malmin tytär, Johan Ludvig Runebergin äitiIlmari Wirkkala: J. L. Runebergin äidin polveutuminen Vetelin Torppa-suvusta – Genos 32(1961), s. 83 * Pehr Malm (1768–1827), pietarsaarelainen kauppias ja laivanvarustaja, Niclaksen ja Marian poika. Isännöi keisari Aleksanteri I:tä hänen Suomen kiertomatkallaan 1819.Aleksanteri I Roosien vieraana - Roosien ja Malmien aika Ajautui 1820-luvulla konkurssiin. * Peter Malm (1800–1868), pietarsaarelainen kauppias ja laivanvarustaja, Pehrin poika, raatimies 1828–1832, kauppaneuvos 1836 sekä valtiopäivämies 1863 ja 1867. Vuonna 1840 hänen laivastonsa oli vetoisuudeltaan Suomen suurin. Omisti mm. parkki Herculeksen, joka ensimmäisenä suomalaisena aluksena purjehti maailman ympäri (1844–1847). * Hilda Rosina Louise Malm (1834–1884), Peterin tytär, Anders Donner nuoremman (1823–1858) ja Otto Donnerin (1835–1909) puoliso * Amelie Constance Malm (1836–1903), Peterin tytär, Alexander Donnerin (1827–1892) puoliso * Otto August Malm (1838–1898), Peterin poika, Malmin kauppahuoneen johtaja == Lähteet == * Roosien ja Malmien aika * Malmin kauppahuoneen historia === Viitteet === == Aiheesta muualla == * Sukupuu Malmien ja Donnerien talousvaikuttajista yrityksineen. Pörssitieto Luokka:Pietarsaaren historia Luokka:Suomalaiset suvut
Ramaramalaiset kielet

Ramaramalaiset kielet muodostavat tupi-kieliin kuuluvan kieliryhmän, jonka kahta kieltä puhutaan ainoastaan Brasiliassa. Toinen kielistä on jo sammunut, ja kieliryhmän viimeisellä kielellä on enää noin 150 puhujaa jäljellä. Kieli Murteet Alue(et) Arvioitu puhujamäärä ISO 639-3 karo Rondônia ja Mato Grosso (Brasilia) noin 150 `[arr]` urumi Rondônia (Brasilia) sammunut `[uru]` == Lähteet == Luokka:Tupi-kielet
Luettelo biker-elokuvista

Tämä on luettelo elokuvista, joissa on ainakin yksi moottoripyöräilijä juonen kannalta merkittävässä osassa. *Angel in Chains (2004) *Arizona kyttä (Fixing the Shadow, 1992) *Bakuretsu toshi (1982) *Beach Blanket Bingo (1965) *Biker Dreams (1998) *Biker Zombies (2001) *The Black Rider (1954) *The Black Six (1974) *Blood Freak (1972) *Blood Ties (1991) *Born Losers (1967) *Bury Me an Angel (1972) *Chrome Soldiers (1992) *Dhoom (2004) *Easy Rider – matkalla (Easy Rider, 1969) *Easy Wheels (1989) *Eye of the Tiger (1986) *Five the Hard Way (1969) *The Ghost in the Invisible Bikini (1966) *Ghost Rider – aaveajaja (Ghost Rider, 2007) **Ghost Rider: Koston henki (Ghost Rider: Spirit of Vengeance, 2012) *God Speed You! Black Emperor (1976) *Grease 2 (1982) *Greed (2006) *Hanaa! (Torque, 2004) *Harley Davidson ja Marlboro-mies (Harley Davidson and the Marlboro Man, 1991) *Hellblock 13 (2000) *The Hellcats (1967) *Hell Ride (2008) *Helvetin jengi (The Wild Angels, 1966) *Hochelaga (2000) *Koston paholainen (Pumpkinhead, 1989) *Koston riivaama (The Final Alliance, 1990) *Kuolema kahdella pyörällä (Nightmare Beach, 1988) *Kuruizaki sanda rodo (1980) *Lone Hero (2002) *Mad Max (1979) **Mad Max 2 – asfalttisoturi (Mad Max 2: The Road Warrior, 1981) *The Majorettes (1986) *Masters of Menace (1990) *Mies San Fernandosta (Every Which Way But Loose, 1978) * Motorcycle Women (TV Movie 2002) *Nam’s Angels (1970) *Nuori karkuri (Jailbreakers, 1994) *Pelottomat (The Aftermath, 1982) *Prätkiä! Mimmejä! Zombeja! (Chopper Chicks in Zombietown, 1989) *Psychomania (1974) *Quadrophenia – 60-luvun kapinalliset (Quadrophenia, 1979) *The Rain Makers (2005) *Rauhantappajat (The Peace Killers, 1971) *Running Cool – kuumat kundit (Running Cool, 1993) *Satan’s Sadists (1969) *Scorpio Rising (1964) *Sinäkö se olet ? (Don’t Tell Her It’s Me, 1990) *Stone (1974) *Stone Cold (1991) *Sukeban gerira (1972) *The Stranger (1995) *Tapporaudat (The Hard Ride, 1971) *Teenage Devil Dolls (1955) *Tien paholaiset (C.C. and Company, 1970) *Tien päällä (Roadside Prophets, 1992) *Trip with the Teacher (1975) *Tunteettomat (The Loveless, 1982) *Unelmien tanssi (The Waterdance, 1992) *Vamp (1986) *Werewolves on Wheels (1971) *Wild Hogs – villit karjut (Wild Hogs, 2007) * Hurjapäät (The Wild One, 1953) *Zombie Cult Massacre (1998) ==Katso myös== * Biker-elokuva Biker- elokuvat